Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 569

b) Egymásra úszó formák 2 óra A montázs fogalma. Film- és hangmontázsok. Személyes emlékek. Ötletbörze osztályszinten. Mit jelent az a szó, hogy montázs? Kinek mi minden jut az eszébe róla? Mit jelenthet ez a szó a képek, a filmek és a hangok esetében? Vetítés osztályszinten. Különféle korszakokból való, montázstechnikával készült filmrészletek közös megtekintése (pl. Eizenstein vagy Bódy Gábor filmjeiből), majd a látottak értelmezése. Csoportmunka. Montázstechnikára épülő, egy-két perces videoklipek tervezése szabadon választott könnyűzenei számokhoz. A klipforgatókönyvének leírása és bemutatása a többieknek. Ötletek, tanácsok hozzáfűzése egymás terveihez. Egyik-másik videoklipterv gyakorlati megvalósítása számítógépes szerkesztő program segítségével. Az elkészült munkák megtekintése. A legjobban sikerült alkotások elhelyezése az iskola belső számítógépes hálózatán. Csoportmunka. Álomszerű történet hangjainak elképzelése – kártyán kihúzott leírás alapján. Szürrealista hangmontázs készítése zajok, hangfoszlányok, zenei betétek összevágásával. A felvételek bemutatása. Egymás munkájának értelmezése. Az eredeti szándékok és a vélekedések összevetése. Egyéni alkotás. Önálló montázsok készítése „Gyermekkorom világa” címmel saját fényképekből és különböző forrásokból származó képekből. Digitális kompetencia: zenei és videoszerkesztő programok használata. Szociális és állampolgári kompetencia: empátia, együttműködés párban és csoportban, reflektív gondolkodás. Kezdeményezőképesség és vállalkozói kompetencia: kreativitás, önállóság, egyéni feladatvállalás. Kiemelt fejlesztési feladatok Énkép, önismeret Európai azonosságtudat - egyetemes kultúra Aktív állampolgárságra, demokráciára nevelés Testi és lelki egészség Felkészülés a felnőttlétre Műveltségi területek Ember és társadalom Művészetek (ének-zene, dráma és tánc, vizuális kultúra, mozgóképkultúra és médiaismeret)

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes